Document ID: /roh_data/filtered/fineweb-2-filterrobots_roh.jsonl.gz/25512

Ils dus gronds crediturs da l'hotel Cube èn il cumin da Surses cun 140'000 francs e las pendicularas cun 70'000 francs. Er il chantun Grischun è cun l'uffizi da taglia tranter ils crediturs. En tut han passa 20 crediturs dabun daners da l'hotel Cube.
Inoltrà opposiziun
Il possessur da l'hotel Cube, Rudolf Tucek ha inoltrà opposiziun cunter las pretaisas finanzialas. Uschia sto prender la via giuridica, tgi che vul vegnir tar ses daners. Il Chantun ha gia inoltrà la via da scussiun. Il cumin da Surses vuless tenor il president Leo Thomann er ir questa via.
Tucek na piglia betg posiziun
Il possessur dal Cube, Rudolf Tucek, ha in di suenter annunziar la serrada da l'hotel, il settember 2018, annunzià al register da commerzi dad esser domicilià a Vienna. Tucek na piglia betg posiziun en chaussa.
RR actualitad 12:00